প্রধানমন্ত্রীকে জেতানোর পুরস্কার পেল মোদীর বারাণসী। এক সঙ্গে এক হাজার কোটি টাকার প্রকল্প। ২০১৪-র লোকসভা নির্বাচনে দুই কেন্দ্রে জিতেছিলেন নরেন্দ্র মোদী। প্রধানমন্ত্রী হওয়ার পরে ছেড়ে দেন নিজের রাজ্যের গাঁধীনগর। হয়ে যান শুধু বারণসীর সাংসদ। এবার নিজের কেন্দ্রকে ঢেলে সাজাতে কোনও কার্পণ্য দেখালেন না নরেন্দ্র মোদী। 
মোদীর জন্মস্থল গুজরাতের ভদোদরা। আর সাংসদ হিসেবে কর্মস্থল উত্তরপ্রদেশের বারাণসী। এখন মোদীর জন্মস্থান ও কর্মস্থানের মধ্যে চলবে ট্রেন— মহামানা এক্সপ্রেস। শুক্রবার সেই ট্রেনের উদ্বোধন করেন মোদী। 
একই সঙ্গে বারাণসী পাবে দুটি সেতু— বালুয়া ঘাট ও সামনে ঘাট। বরাদ্দ ১৮৯ কোটি টাকা। এছাড়াও বিদ্যুতের সাব স্টেশন, ওয়াটার অ্যাম্বুলেন্স ছাড়াও ১৪টি প্রকল্পের ঘোষণা করেছেন প্রধানমন্ত্রী। বারাণসীর বিখ্যাত হস্তশিল্পের বিপণনেও হাত বাড়াল কেন্দ্র। এদিন ৪০০ কোটি টাকার উন্নয়ন প্রকল্পের শিলান্যাস করেন মোদী। এছাড়াও বিখ্যাত কাশী বিশ্বনাথ মন্দিরের জন্য ১৩ কোটি, পানীয় জল ও সৌন্দর্যায়নের জন্য বরাদ্দ ঘোষণা করেছেন প্রধানমন্ত্রী।